অ-বিষমকামী

অ-বিষমকামী (non-heterosexual) বিপরীতকামী বা বিষমকামী নয়, এমন ধরনের যৌন অভিমুখিতা বা যৌন পরিচয় নির্দেশক শব্দ বা পরিভাষা। এই পরিভাষাটি "সমাজনির্ধারিত মান কী এবং কোনও বিশেষ দল সেই মান থেকে কীভাবে ভিন্ন, সেই ধারণাটিকে" সংজ্ঞায়িত করতে সাহায্য করে। অ-বিষমকামী পরিভাষাটি নারীবাদী ও সামাজিক লিঙ্গবিদ্যা ক্ষেত্রগুলিসহ সাধারণ উচ্চশিক্ষায়তনিক রচনাবলীতে ব্যবহার করা হয়, যেখানে এটি নির্বাচিত, নির্ধারিত বা অনুমানকৃত যৌন পরিচয়সমূহের মধ্যে পার্থক্য করতে সাহায্য করে। এই পরিভাষাটি কুইয়ার পরিভাষাটির সদৃশ হলেও এটির রাজনৈতিক গুরুত্ব কম এবং কেউ কেউ এটিকে অধিকতর নিরপেক্ষ বা বস্তুনিষ্ঠ মনে করেন; কুইয়ার কথাটি দিয়ে সাধারণত অ-বিষমকামিতার পাশাপাশি প্রত্যাশিত সামাজিক আচরণবিধি-বহির্ভূত কিছুকে বোঝানো হয়। কারও কারও মতে "অ-বিষমকামী" পরিভাষাটি বিতর্কিত ও মর্যাদাহানিকর বা নেতিবাচক, কেননা এটি "সমাজনির্ধারিত মান (social norm) হিসেবে অনুভূত বিপরীতকামিতার সাপেক্ষে মানুষকে শ্রেণীবদ্ধ করে, ফলে বিপরীতকামিতার সামাজিক মাননির্ধারকত্ব (heteronormativity) আরও জোরদার হয়।".; PDF version ; এর বিপরীতে কেউ কেউ বলেন যে "অ-বিষমকামী" একমাত্র পরিভাষা যা গবেষণায় সুসামঞ্জস্য বজায় রাখতে পারে। আবার কারও কারও মতে এই পরিভাষাটি যৌন পরিচয় বিষয়ক ভাষার ক্ষেত্রে এক ধরনের দৈন্যের পরিচায়ক; যেমন এই পরিভাষাটি ব্যবহারের ফলে দ্বিলৈঙ্গিক নিশ্চিহ্নকরণ (bisexual erasure) শক্তিশালী হয়। "He includes interviews of some men who have a behaviorally bisexual pattern, but none of men who self-identify as bisexual. Therefore, the term non-heterosexual was inherently problematic to me, given that I am sensitive to issues of bisexual exclusion."

 তথ্যসূত্র 

 আরও দেখুন 
 কুইয়ার

বিষয়শ্রেণী:যৌন অভিমুখিতা
বিষয়শ্রেণী:এলজিবিটিকিউ পরিভাষা
বিষয়শ্রেণী:ইংরেজি শব্দ